ओडिशा में कोरोमंडल एक्सप्रेस पटरी से उतरी, कई लोगों के घायल होने की खबर
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar| बिहार की राजधानी पटना के दिल्ली वर्ल्ड पब्लिक स्कूल में आग लग गई। आग को बुझाने के लिए फायर टेंडर मौके पर मौजूद हैं। फिलहाल किसी तरह के नुकसान की खबर नहीं है।
ओडिशा के बालासोर में कोरोमंडल एक्सप्रेस पटरी से नीचे उतर गई। इस हादसे में कई यात्रियों के घायल होने की खबर है। राहत और बचाव का काम चल रहा है। ये ट्रेन हावड़ा से चेन्नई जा रही थी।
आज की अन्य प्रमुख खबरें...
बंगाल में BJP कार्यकर्ता की गोली मारकर हत्या, पार्टी विधायक ने कहा- सरकार वोट के लिए डर पैदा कर रही
पश्चिम बंगाल के सिमुलतला में शुक्रवार को बीजेपी कार्यकर्ता की गोली मारकर हत्या कर दी गई। मृतक की पहचान प्रशांत बसुनिया के रूप में हुई। बीजेपी विधायक अग्निमित्रा पॉल ने इस हत्या के बाद TMC सरकार पर निशाना साधा। उन्होंने कहा कि सरकार वोट पाने के लिए डर पैदा कर रही है।
दिल्ली में निर्माणाधीन इमारत की छत गिरी, चपेट में आए छह लोग घायल
दिल्ली के किरारी सुलेमान नगर में एक निर्माणाधीन इमारत की छत गिर गई। इसकी चपेट में आने से छह लोग घायल हो गए। घायलों को इलाज के लिए अस्पताल भेजा गया है।
विजिलेंस फाइल हटाने के केस में अज्ञात लोगों पर केस दर्ज; AAP नेता सौरभ भारद्वाज पर भी आरोप
दिल्ली में विजिलेंस सचिव के दफ्तर से फाइलें गायब होने के मामले में अज्ञात लोगों के खिलाफ FIR दर्ज की गई है। पुलिस ने बताया कि विजिलेंस सचिव की शिकायत पर यह केस दर्ज किया गया है। आरोप है कि फाइलें कथित रूप से AAP नेता सौरभ भारद्वाज के कहने पर फाइल गायब हुई थी।
अमित शाह ने बाढ़ प्रबंधन की तैयारियों के लिए बैठक की
मानसून के चलते केंद्र सरकार बाढ़ की तैयारियों को लेकर सतर्क हो गई है। केंद्रीय गृह मंत्री अमित शाह ने शुक्रवार को मानसून में बाढ़ प्रबंधन की तैयारियों की समीक्षा के लिए दिल्ली में एक उच्च स्तरीय बैठक की अध्यक्षता की।
भारत में अमेजन वेब सर्विसेज के प्रमुख पुनीत चंडोक ने दिया इस्तीफा
भारत और दक्षिण एशिया में अमेजन वेब सर्विसेज के प्रमुख पुनीत चंडोक ने इस्तीफा दे दिया है। चंडोक ने मंगलवार को कंपनी के अधिकारियों को अपने इस्तीफे की जानकारी दी थी। कंपनी के प्रवक्ता ने शुक्रवार को न्यूज एजेंसी रॉयटर्स को इसकी जानकारी दी।
रांची पहुंचे अरविंद केजरीवाल और भगवंत मान, झारखंड के मुख्यमंत्री हेमंत सोरेन से मांगा अध्यादेश के खिलाफ समर्थन
दिल्ली के मुख्यमंत्री अरविंद केजरीवाल और पंजाब के मुख्यमंत्री भगवंत मान, झारखंड के मुख्यमंत्री और झामुमो के कार्यकारी अध्यक्ष हेमंत सोरेन से मिलने रांची पहुंचे। अरविंद केजरीवाल देशभर में गैर बीजेपी राज्यों में जाकर केंद्र सरकार के अध्यादेश के खिलाफ समर्थन मांग रहे हैं। साथ ही विपक्ष को एकजुट होने का आह्वान कर रहे हैं। एक दिन पहले वे तमिलनाडु के CM एमके स्टालिन से भी मिले थे।
शिवाजी महाराज के राज्याभिषेक की 350वीं वर्षगांठ, पीएम मोदी बोले- उनका जीवन प्रेरणा स्त्रोत
महाराष्ट्र के रायगढ़ किले में मराठा योद्धा छत्रपति शिवाजी महाराज के राज्याभिषेक की 350वीं वर्षगांठ मनाई जा रही है। इसी दौरान पीएम मोदी का वीडियो मैसेज टेलीकास्ट किया गया। जिसमें उन्होंने कहा- छत्रपति शिवाजी महाराज साहस के प्रतीक हैं और उनका जीवन तथा आदर्श प्रेरणा के स्रोत हैं। राज्य और प्रजा का कल्याण छत्रपति शिवाजी महाराज के शासन का मूल सिद्धांत था। पढ़ें पूरी खबर...
जम्मू-कश्मीर के राजौरी में सुरक्षाबलों और आतंकियों के बीच मुठभेड़, एक आतंकी मारा गया
जम्मू-कश्मीर के राजौरी में सुरक्षाबलों और आतंकियों के बीच मुठभेड़ शुरू हो गई है। जिसमें एक आतंकी मारा गया। अधिकारियों ने शुक्रवार को यह जानकारी दी। उन्होंने बताया कि दासल महरी गांव में गुरुवार देर रात को सुरक्षाबलों ने तलाशी अभियान शुरू किया था। जिसके बाद से वहां मुठभेड़ शुरू हो गई। उन्होंने बताया कि मुठभेड़ अभी भी जारी है। पढ़ें पूरी खबर...
मंगलुरु में एक गैंग के 6 लोगों ने तीन स्टूडेंट्स से की मारपीट, हुए फरार
मंगलुरु के सोमेश्वर बीच पर गुरुवार को एक गैंग के 6 लोगों ने तीन स्टूडेंट्स के साथ मारपीट की है। पुलिस कमिश्नर के मुताबिक, तीन मेल फ्रेंड और उनकी फीमेल फ्रेंड सोमेश्वर बीच पर थे, जब 6 लोग वहां पर आए और मेल फ्रेंड्स के साथ मारपीट की। घटना की जानकारी मिलते ही पुलिस मौके पर पहुंची। उन्होंने पीड़ितों को अस्पताल पहुंचा दिया है।
पुलिस कमिश्नर ने बताया कि सभी 6 आरोपी फिलहाल फरार हैं। आरोपियों को पकड़ने के लिए दो टीमें बनाई गई हैं।
जम्मू में तिरुपति बालाजी मंदिर के कपाट 8 जून से खुलेंगे, तिरुमाला तिरुपति देवस्थानम ने कराया है निर्माण
जम्मू-कश्मीर में मजीन गांव में तिरुपति बालाजी मंदिर का निर्माण कार्य अपने अंतिम चरण में है। मंदिर के कपाट 8 जून को श्रद्धालुओं के लिए खोल दिए जाएंगे। करीब 30 करोड़ रुपए की लागत से यह मंदिर 62 एकड़ भूमि पर बनाया जा रहा है।
तिरुमाला तिरुपति देवस्थानम (टीटीडी) ने जम्मू और कटरा के बीच तिरुपति बालाजी मंदिर का निर्माण किया है। जम्मू का यह मंदिर आंध्र प्रदेश से बाहर बनाया जा रहा छठवां बालाजी मंदिर होगा। इससे पहले टीटीडी ने हैदराबाद, चेन्नई, कन्याकुमारी, दिल्ली और भुवनेश्वर में मंदिरों का निर्माण कराया था।
तमिलनाडु में दो बोट से 20 करोड़ का सोना जब्त
तमिलनाडु के मन्नार क्षेत्र की खाड़ी में मछली पकड़ने वाली दो बोट से लाया जा रहा करीब 32.69 किग्रा सोना बरामद किया है। यह सोना तटरक्षक, राजस्व खुफिया और सीमा शुल्क निदेशालय की ओर से चलाए गए संयुक्त अभियान के दौरान मिला। जब्त सोने की कीमत करीब 20.2 करोड़ रुपए आंकी जा रही है। खेप श्रीलंका से लाई जा रही थी।
बिहार की राजधानी पटना में स्कूल में आग लगी, फयर टेंडर बुझाने में लगे
बिहार की राजधानी पटना के दिल्ली वर्ल्ड पब्लिक स्कूल में आग लग गई। आग को बुझाने के लिए फायर टेंडर मौके पर मौजूद हैं। फिलहाल किसी तरह के नुकसान की खबर नहीं है।